Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18043

b) a látás utáni (oldalszög irány-jelzés) beállító rendszerrel felszerelt légijármű állóhely bármely részén. Megjegyzés: A forgalmi előtereken figyelembe kell venni a kiszolgáló utak, valamint a földi kiszolgáló berendezések és eszközök működésével, szállításával és mozgatásával kapcsolatos területek iránti igényeket is (lásd Repülőtér Tervezési Kézikönyv 2. rész — A földi kiszolgáló berendezések és eszközök tárolása). 3.14 Elkülönített légijármű várakozó (álló) hely 3.14.1 Jelöljenek ki elkülönített légijármű várakozó (álló) helyet, vagy tájékoztassák a repülőtéri irányító tornyot arról a területről illetve helyszínekről, amelyek alkalmasak a ténylegesen, vagy feltételezetten jogtalan beavatkozás alatt álló, vagy egyéb okokból a repülőtér rendes forgalmától elkülönítendő légijármű parkolására. 3.14.2 Ajánlás — Az elkülönített légijármű várakozó (álló) hely a lehető legnagyobb távolságra, de soha nem kevesebb, mint 100 méterre legyen más légijármű állóhelytől, épülettől, vagy nyilvános területtől, stb. Gondoskodjanak arról, hogy az állóhely ne helyezkedjen el olyan föld alatti létesítmények felett, mint például gáz vagy üzemanyag távvezeték és ha lehet, ne helyezkedjen el elektromos, vagy távközlési vezetékek felett sem. 3.15 Jégmentesítő és jégtelenítő létesítmények Megjegyzés: A repülőgép jégmentesítő és jégtelenítő létesítmények kialakítása alkalmával elsődleges fontosságú a biztonságos és hatékony repülőgép üzemeltetés. További útmutató a Légijármű Földi Jégtelenítési és Jégmentesítési Kézikönyvben található (Doc 9640). Általános rész 3.15.1 Ajánlás — Azon a repülőtéren, ahol jegesedés időjárási körülmények várhatók, biztosítsanak repülőgép jégmentesítő és jégtelenítő létesítményeket. Elhelyezés 3.15.2 Ajánlás — A jégmentesítő és jégtelenítő létesítményeket a légijármű állóhelyeknél, vagy a felszállásra kijelölt futópályához vezető gurulóút mentén helyezzék el feltéve, ha a felesleges jégmentesítő és jégtelenítő folyadékok összegyűjtésére és elvezetésére, valamint talajvíz szennyezés megakadályozására megfelelő csatornázást alakítanak ki. Vegyék figyelembe a forgalom nagyságrendjét, valamint az induló forgalom megoszlását is. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes